पाकिस्तानी हूकुमत ने हॉकी टीम को भारत जाने की इजाजत नहीं दी। अब यह फाइनल हो गया है कि पाकिस्तान टीम चार देशों के हॉकी टूर्नामेंट में हिस्सा नहीं लेगी। मुम्बई में आतंकवादी हमलों के बाद से ही एसे कयास लगाए जा रहे थे लेकिन इस पर आज फाइनल फैसला हो गया। पाकिस्तानी हुक्मरानों ने सुरक्षा कारणों से टीम को भारत न भेजने का फैसला लिया। पाकिस्तान को 1 से रवरी तक भारत के चंडीगढ़ शहर में मेजबान भारत, जर्मनी और हॉलैंड के साथ चार देशीय हॉकी टूर्नामेंट में खेलना था। खेल मंत्री आफताब जिलानी ने कहा, ‘हमें लगता है कि इस समय हमार खिलाड़ियों का भारत में खेलना सुरक्षित नहीं है। यही कारण है कि हमने पाक हॉकी फेडरशन को चार देशीय टूर्नामेंट में टीम भेजने की इजाजत नहीं दी।’ मुम्बई आतंकी हमले के बाद से दोनों देशों के बीच राजनैतिक संबंधों में खटास आई है। यही कारण था कि भारत ने भी अपनी क्रिकेट टीम को पाकिस्तान न भेजने की फैसला किया था। मुम्बई आतंकी हमलों में 164 लोग मार गए थे। नई दिल्ली ने इन आतंकी हमलों के लिए पाकिस्तान को जिम्मेदार ठहराया था। जिलानी ने कहा, ‘जब भी दोनों देशों के बीच संबंध बेहतर होंगे तभी हम इस बार में विचार करंगे कि खिलाड़ियों को भारत भेजा जाए या नहीं।’ जिलानी ने कहा कि हमने अंतिम फैसला लेने से पहले शुक्रवार को पाकिस्तान हॉकी फेडरशन के अधिकारियों से विचार-विमर्श किया। इसमें पीएचएफ अध्यक्ष कासिम जिया और सचिव आसिफ बाजवा शामिल थे। इससे पहले नवम्बर में भारत सरकार ने जूनियर हॉकी टीम को भी पाकिस्तान जाने की अनुमति नहीं दी थी। अब इस टूर्नामेंट में पाकिस्तान की जगह संभत: न्यूजीलैंड की टीम लेगी।